# name
La sublimació de l'erotisme mitjançant els gèneres de consum en la narrativa de Terenci Moix

# metadata.dc.description.abstract[].value
En l’obra narrativa de Terenci Moix hi ha una construcció violenta de les identitats sexuals que obliga els personatges a «sublimar» constantment les seves relacions sexo-afectives a través dels referents mítics dels mitjans de comunicació de massa –sobretot, del cinema de Hollywood. La repressió de la dictadura franquista envers l’erotisme, juntament amb les concepcions socials i morals sobre l’homosexualitat i altres identitats sexuals dissidents vigents a l’època, mena els protagonistes moixians a canalitzar els desitjos sexuals en les produccions culturals dels gèneres de consum. Tot plegat, en una època –els anys seixanta del segle XX– en què les fronteres entre alta i baixa cultura esdevenen difuses, i en què el postmodernisme (concretat en la cultura camp i pop que Moix reivindica) irromp en la literatura catalana.

# metadata.dc.publisher[].value
Centre de recherches interdisciplinaires sur les mondes ibériques et contemporains  (CRIMIC)

# metadata.dc.source[].value
Articles publicats en revistes (Filologia Catalana i Lingüística General)

# metadata.dc.title[].value
La sublimació de l'erotisme mitjançant els gèneres de consum en la narrativa de Terenci Moix